
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 209 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Αμιγούς Δημοτικής Επιχείρησης στο Δήμο 
Μουσούρων Ν. Χανιών με την επωνυμία «ΔΗΜΟΤΙ¬ 


ΚΗ ΕΠΙΧΕΙΡΗΣΗ ΔΗΜΟΥ ΜΟΥΣΟΥΡΩΝ» και με το 
διακριτικό τίτλο «ΑΝΑΠΤΥΞΙΑΚΗ ΜΟΥΣΟΥΡΩΝ»... 1 
Σύσταση και λειτουργία Διεύθυνσης Τουρισμού Περι¬ 
φέρειας Πελοποννήσου. 2 


ΑΠΟΦΑΣΕΙ Σ 

Αριθ. 22930 (1) 

Σύσταση Αμιγούς Δημοτικής Επιχείρησης στο Δήμο Μου¬ 
σούρων Ν. Χανίων με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΔΗΜΟΥ ΜΟΥΣΟΥΡΩΝ» και με το διακριτικό 
τίτλο «ΑΝΑΠΤΥΞΙΑΚΗ ΜΟΥΣΟΥΡΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277 έως 284 του Δημοτικού 
και Κοινοτικού Κώδικα (Π.Δ. 410/95). 

2. Τον Ν.2503/97 «Διοίκηση, Οργάνωση, Στελέχωση της 
Περιφέρειας και άλλες διατάξεις». 

3. Τη σχετική οικονομοτεχνική μελέτη. 

4. Την 128/2001 απόφαση του Δημοτικού Συμβουλίου 
του Δήμου Μουσούρων, αποφασίζουμε: 

ΚΕΦΑΛΑΙΟ Α’ 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 
Άρθρο 1 ο 

Σύσταση - Επωνυμία 

Συνιστάται στο Δήμο Μουσούρων του Νομού Χανίων 
Αμιγής Δημοτική Επιχείρηση, με την επωνυμία «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΔΗΜΟΥ ΜΟΥΣΟΥΡΩΝ» και με το διακρι¬ 
τικό τίτλο «Αναπτυξιακή Μουσούρων», ως ίδιο Νομικό 
Πρόσωπο ιδιωτικού δικαίου, η λειτουργία της οποίας θα 
διέπεται από τις διατάξεις των άρθρων 277-284, 287 και 
291 του Π .Δ. 410/1995 και από τις διατάξεις του παρόντος 
καταστατικού. 


Για τις σχέσεις της με την αλλοδαπή η επιχείρηση μπο¬ 
ρεί να χρησιμοποιεί πιστή μετάφραση της επωνυμίας της 
και του διακριτικού τίτλου της. 

Άρθρο 2ο 
Έδρα 

1) Έδρα της επιχείρησης ορίζεται η έδρα του Δήμου 
Μουσούρων. 

2) Με απόφαση του Διοικητικού Συμβουλίου της, που 
πρέπει να εγκριθεί από το Δημοτικό Συμβούλιο του Δήμου 
Μουσούρων, η επιχείρηση μπορεί να ιδρύει υποκαταστή¬ 
ματα και γραφεία αυτής σε οποιαδήποτε περιοχή της ημε¬ 
δαπής ή της αλλοδαπής. 

Άρθρο 3ο 
Σκοπός 

Σκοπός της επιχείρησης είναι η οικονομική, κοινωνική, 
πολιτιστική και τουριστική ανάπτυξη της εδαφικής περι¬ 
φέρειας του Δήμου Μουσούρων, συμβάλλοντας έτσι 
στην ανάδειξη των αναπτυξιακών δυνατοτήτων της ευρύ¬ 
τερης περιοχής του Δήμου, στην αναβάθμιση και βελτίω¬ 
ση της ποιότητας ζωής των κατοίκων και την προσφορά 
αγαθών και υπηρεσιών που εξυπηρετούντο κοινωνικό σύ¬ 
νολο. 

Ο γενικός αυτός σκοπός εξειδικεύεται σε καταστατι¬ 
κούς σκοπούς που είναι: 

1. Η προστασία και η ανάδειξη των φυσικών οικοσυστη¬ 
μάτων και των βιότοπων στην εδαφική περιφέρεια του Δή¬ 
μου. 

2. Η υποβολή, υποστήριξη και διαχείρηση προγραμμά¬ 
των ή ολοκληρωμένων παρεμβάσεων ανάδειξης του 
Ορεινού όγκου του Δήμου. Ειδικότερα: 

- Η ορθολογικοποίηση των οικονομικών δραστηριοτή¬ 
των 

- Η υποστήριξη για την δημιουργία των αναγκαίων υπο¬ 
δομών και έργων προστασίας και ανάδειξης 

- Η ανάδειξη των φυσικών και πολιτισμικών στοιχείων 

- Η επίβλεψη της εξέλιξης της περιοχής 

- Η καθορισμός ζωνών περιβαλλοντικής αξίας και χρή¬ 
σεων προστασίας 

- Η ανεύρεση πόρων και χρηματοδοτικών μέσων υπο¬ 
στήριξης 

- Ο προσδιορισμός, ο έλεγχος και η διαχείριση των οι¬ 
κονομικών δραστηριοτήτων στη σχέση του κοινωνικού 

κόστους - ωφέλειας και η ένταξη τους στο γενικότερο 
προγραμματικό σχεδίασμά του Δήμου για αειφόρο ανά¬ 
πτυξη και οτιδήποτε άλλο απαιτείται για την προστασία 
του οικοσυστήματος της ευρύτερης ζώνης στο Οροπέδιο 
Ομαλού. 

3. Η κοινωνική, οικονομική, και πολιτιστική ανάπτυξη 
του Δήμου Μουσούρων. 

4. Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινοτικούς φορείς. 

5. Η ίδρυση και συμμετοχή σε επιχειρήσεις που συμβάλ¬ 
λουν στην τοπική ανάπτυξη και προωθούν τους σκοπούς 
της επιχείρησης, τον προγραμματικό σχεδίασμά του Δή¬ 
μου και την πραγμάτωση του ευρύτερου αναπτυξιακού, 
κοινωνικού πολιτιστικού και τουριστικού ρόλου του. 

6. Η σύναψη προγραμματικών συμβάσεων με φορείς 
του Δημόσιου και Ιδιωτικού τομέα. 

7. Η εκπόνηση, εφαρμογή και διαχείριση προγραμμά¬ 
των προστασίας και βελτίωσης του περιβάλλοντος σε συ¬ 
νεργασία με κρατικούς και μη φορείς. 

8. Η προστασία, ανάπλαση, αξιοποίηση και εκμετάλ¬ 
λευση των ακτών του δήμου. 

9. Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων, για την 
αξιοποίηση γεωργικών, κτηνοτροφικών, δασικών, αλιευ¬ 
τικών, τουριστικών, πολιτιστικών και άλλων φυσικών πό¬ 
ρων και αγαθών. 

10. Η επιμόρφωση των στελεχώντων ΟΤΑ, των συνεται¬ 
ριστικών οργανώσεων καθώς και των επιχειρήσεων αυ¬ 
τών, ως και των άλλων νομικών προσώπων, που έχουν 
ιδρύσει ή στα οποία συμμετέχουν. 

11. Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

12. Η διοργάνωση και η εκμετάλλευση κάθε είδους κοι¬ 
νωνικών, μορφωτικών, πολιτιστικών και αθλητικών εκδη¬ 
λώσεων. 

13. Η δημιουργία νέων θεσμών αθλητικού χαρακτήρα 
καθώς και η προώθηση των ήδη υπαρχόντων. 

14. Η δημιουργία, συμμετοχή και εκμετάλλευση αθλητι¬ 
κών κέντρων και κέντρων προπονητικού χαρακτήρα. 

15. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

16. Η ανάληψη δραστηριοτήτων που έχουν σχέση με 
την αναψυχή και συγκεκριμένα η δημιουργία, η εκμετάλ¬ 
λευση και η διαχείριση αναψυκτηρίων, κυλικείων, τουρι¬ 
στικών περιπτέρων, ίπίο ΚίοεΙς κάμπινγκ, κ.λπ. 

17. Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινοτικές αρχές και φορείς για την εξασφάλιση χρη¬ 
ματοδοτήσεων και πόρων για την ίδια την επιχείρηση, ή 
για λογαριασμό του Δήμου Μουσούρων ή και τρίτων που 
προωθούν την ανάπτυξη της εδαφικής περιφέρειας του 
Δήμου. 

18. Η εκπόνηση ή η ανάθεση εκπόνησης μελετών που 
αφορούν το σκοπό και το έργο της επιχείρησης. 

19. Η ανάληψη, αξιοποίηση και διαχείριση έργων οικι¬ 
στικής ανάπλασης και ανάπτυξης καθώς και η συμμετοχή 


σε εταιρείες για την οικιστική ανάπτυξη περιοχών που 
πρόκειται να ενταχθούν στο σχέδιο πόλης. 

20. Η συμμετοχή σε εταιρείες για την τουριστική ανά¬ 
πτυξη του Δήμου ιδιαίτερα σε έργα ολοκληρωμένης του¬ 
ριστικής ανάπτυξης και ειδικών μορφών τουρισμού 
(αθλητικός, συνεδριακός κ.λ.π). 

21. Η εκπόνηση και η επιμέλεια εκπόνησης τεχνικών με¬ 
λετών πάσης φύσεως καθώς και οικονομοτεχνικών μελε¬ 
τών. 

22. Η μελέτη, η κατασκευή και η επίβλεψη τεχνικών έρ¬ 
γων. 

23. Η ανάληψη εργολαβιών για την κατασκευή, την ανα¬ 
παλαίωση και την συντήρηση κτιρίων και διατηρητέων οι¬ 
κιστικών συνόλων, έργων υποδομής οδοποιίας, ύδρευ¬ 
σης, άρδευσης, αποχέτευσης, εγγειοβελτιωτικών έργων, 
κατασκευής πεζοδρομίων, πλακοστρώσεων, πολεοδομι- 
κών αναπλάσεων, διαμόρφωσης κοινόχρηστων χώρων, 
χωματουργικών έργων, δενδροφυτεύσεων και αναδασώ¬ 
σεων στην εδαφική περιφέρεια του Δήμου. 

24. Η προστασία, ανάπλαση, αξιοποίηση και εκμετάλ¬ 
λευση πηγών και ποταμών. 

25. Η συντήρηση της αγροτικής και δημοτικής οδοποι¬ 
ίας, αντλιοστασίων, δεξαμενών, δικτύων ύδρευσης, απο¬ 
χέτευσης, δημοτικού ηλεκτροφωτισμού της εδαφικής πε¬ 
ριφέρειας του Δήμου. 

26. Η αξιοποίηση των τοπικών υδάτινων και λοιπών φυ¬ 
σικών πόρων. 

27. Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου καθώς και των χώρων 
άθλησης και αναψυχής. 

28. Η εκπόνηση εφαρμοσμένων προγραμμάτων κοινω¬ 
νικής πρόνοιας. 

29. Η προώθησητωντοπικώνπροιόντων και υπηρεσιών. 

30. Η λειτουργία και συμμετοχή σε εκθέσεις που προ¬ 
βάλλουν και προάγουν τις τουριστικές και πολιτιστικές 
αξίες του Δήμου, τα τοπικά παραδοσιακά προϊόντα και τα 
προϊόντα της Κρητικής διατροφής. 

31. Η τεκμηρίωση των ιστορικών και πολιτιστικών μνη¬ 
μείων, η δημιουργία πληροφοριακής βάσης δεδομένων 
και η κυκλοφορία ενημερωτικών οδηγών και εκδόσεων. 

32. Η έκδοση και η προώθηση τουριστικών οδηγών, 
χαρτών και καρποστάλ. 

33. Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου. 

34. Η διοργάνωση τουριστικών εκθέσεων, επιχειρηματι¬ 
κών ΙοΓυπι, εκθέσεων προϊόντων κρητικής διατροφής, εκ¬ 
θέσεων γευσιγνωσίας, μουσικών εκδηλώσεων, τοπικών 
φεστιβάλ και θεατρικών παραστάσεων. 

35. Η αξιοποίηση και η διαχείριση ή η συμμετοχή σε 
ενέργειες εκμετάλλευσης ενεργειακών πόρων και ήπιων 
μορφών ενέργειας. 

36. Το έργο μεταφοράς των μαθητών. 

37. Η αξιοποίηση, αγορά και λειτουργία χερσαίων μετα¬ 
φορικών μέσων. 

38. Η ανάληψη του έργου της δακοκτονίας. 

39. Η αξιοποίηση και η εκμετάλλευση των παλαιών σχο¬ 
λείων στη εδαφική περιφέρεια του Δήμου. 

40. Ο καθαρισμός των κοινόχρηστων χώρων, των κρα- 
σπεδορύθρων των δρόμων, των χαντακιών όμβριων, των 
πηγών των ποταμών και της παραλίας. 

41. Η διαχείριση των απορριμμάτων της εδαφικής περί- 

φέρειας του Δήμου καθώς και η ανάληψη πρότυπων προ¬ 
γραμμάτων ανακύκλωσης. 

42. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης και δεν 
συμπεριλαμβάνεται στα παραπάνω. 

Άρθρο 4ο 

Διάρκεια 

1) Η διάρκεια της επιχείρησης ορίζεται σε είκοσι πέντε 
(25) έτη, αρχίζει από τη δημοσίευση της σύστασής της 
στην Εφημερίδα της Κυβερνήσεως και λήγει την αντί¬ 
στοιχη ημερομηνία του έτους δύο χιλιάδες είκοσι επτά 
(2027). 

2) Η διάρκεια της επιχείρησης μπορεί να παραταθεί με 
απόφαση του Δημοτικού Συμβουλίου του Δήμου Μου- 
σούρων, που λαμβάνεται με απόλυτη πλειοψηφίατου συ¬ 
νόλου των μελώντου, για την οποία πρέπει να τηρηθεί στη 
συνέχεια η διαδικασία που προβλέπεται από την παρά¬ 
γραφο 3 του άρθρου 277 του Π.Δ. 410/1995. 

ΚΕΦΑΛΑΙΟ Β' 

ΚΕΦΑΛΑΙΟ - ΠΟΡΟΙ 

Άρθρο 5ο 

Κεφάλαιο 

Το αρχικό κεφάλαιο της επιχείρησης ορίζεται σε Ευρώ 
πέντε χιλιάδες οκτακόσια εξήντα εννιά και σαράντα ένα 
λεπτά (5.869,41). 

Το ποσό αυτό διαθέτει ο δήμος Μουσούρων ως αρχικό 
μετοχικό κεφάλαιο σύστασης της επιχείρησης. 

Άρθρο 6ο 
Πόροι 

Πόροι της επιχείρησης είναι 

1) Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει η επιχείρηση. 

2) Οι πρόσοδοι από τα πάσης φύσεως περιουσιακά 
στοιχεία της. 

3) Οι πρόσοδοι από πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

4) Τα έσοδα από την εκτέλεση έργων, ή προγραμμάτων 
ή από παροχή υπηρεσιών στα πλαίσια προγραμματικών 
συμβάσεων με ΟΤΑ και λοιπούς φορείς του δημόσιου το¬ 
μέα. 

5) Κάθε άλλο νόμιμο έσοδο. 

ΚΕΦΑΛΑΙΟ Γ’ 

ΔΙΟΙΚΗΣΗ - ΕΚΠΡΟΣΩΠΗΣΗ ΚΑΙ ΔΙΕΥΘΥΝΤΗΣ 
ΤΗΣ ΕΠΙΧΕΙΡΗΣΗΣ 

Άρθρο 7ο 

Διοίκηση της επιχείρησης-Μέλη Διοικητικού Συμβουλίου 

1. Η επιχείρηση διοικείται από Διοικητικό Συμβούλιο, 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη του διοικητικού συμβουλίου τρία τουλά¬ 
χιστον μέλη πρέπει να είναι αιρετοί εκπρόσωποι του δή¬ 
μου Μουσούρων, εκ των οποίων ένας (1) από τη μειο¬ 
ψηφία, ένα (1) μέλος πρέπει να είναι εκπρόσωπος των ερ¬ 
γαζομένων στην επιχείρηση, αν αυτή απασχολεί περισ¬ 
σότερους από είκοσι εργαζόμενους και ένα (1) μέλος 


πρέπει να είναι εκπρόσωπος - μέλος συλλόγου ή κοινωνι¬ 
κού φορέα της περιοχής του δήμου. Τα υπόλοιπα μέλη εί¬ 
ναι δημότες ή κάτοικοι του δήμου Μουσούρων που έχουν 
πείρα ή γνώσεις σχετικές με το αντικείμενο της επιχείρη¬ 
σης. 

1) Αιρετοί εκπρόσωποι του δήμου Μουσούρων στο Δι¬ 
οικητικό Συμβούλιο μπορεί να είναι εκτός από τα μέλη του 
Δημοτικού Συμβουλίου του δήμου και ο Δήμαρχος. 

2) Για τον τρόπο εκλογής των εκπροσώπων των εργα¬ 
ζομένων στο Διοικητικό Συμβούλιο της επιχείρησης και 
για τα κριτήρια επιλογής των κοινωνικών φορέων που θα 
εκπροσωπηθούν στο Διοικητικό Συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/ 9-4-1984 απόφασης του 
Υπουργού Εσωτερικών. 

Άρθρο 8ο 

Θητεία διοικητικού συμβουλίου-Ορισμός και 
αντικατάσταση των μελών του 

1) Η θητεία του Διοικητικού Συμβουλίου της επιχείρη¬ 
σης ακολουθεί τη θητεία του Δημοτικού Συμβουλίου του 
δήμου και σε κάθε περίπτωση λήγει τρεις (3) μήνες μετά 
την εγκατάσταση του νέου Δημοτικού Συμβουλίου. 

2) Το νέο Δημοτικό Συμβούλιο οφείλει να ορίσειτα μέλη 
του νέου Διοικητικού Συμβουλίου της επιχείρησης μέσα 
στην άνω προθεσμία. 

3) Σε περίπτωση που δεν οριστούν τα μέλη του νέου Δι¬ 
οικητικού Συμβουλίου της επιχείρησης από το νέο Δημο¬ 
τικό Συμβούλιο μέσα στην άνω προθεσμία, τότε η θητεία 
του Διοικητικού Συμβουλίου της επιχείρησης παρατείνε- 
ται μέχρι να οριστούν αυτά. 

4) Ειδικά όσον αφορά τον ορισμό των μελών του πρώ¬ 
του Διοικητικού Συμβουλίου της επιχείρησης, το Δημοτι¬ 
κό Συμβούλιο οφείλει να ορίσει αυτά μέσα σε τρεις (3) μή¬ 
νες από τη δημοσίευση της συστατικής πράξης της επι¬ 
χείρησης στην Εφημερίδα της Κυβερνήσεως. 

5) Τα μέλη του Διοικητικού Συμβουλίου μπορεί να αντι- 
κατασταθούν κατά τη διάρκεια της θητείας τους με από¬ 
φαση του Δημοτικού Συμβουλίου, που λαμβάνεται με 
απόλυτη πλειοψηφία του νομίμου αριθμού των μελών 
του. Ειδικά για την αντικατάσταση των εκπροσώπων των 
εργαζομένων και του κοινωνικού φορέα της περιοχής 
απαιτείται η σύμφωνη γνώμη του οργάνου που τους πρό- 
τεινε. 

6) Μέλος του Διοικητικού Συμβουλίου, που απουσιάζει 
από τις συνεδριάσεις του πάνω από δύο (2) μήνες συνε¬ 
χώς, θεωρείται ότι παραιτήθηκε και μπορεί να αντικατα- 
σταθεί με απόφαση του Δημοτικού Συμβουλίου. 

7) Αν τα μέλη του Διοικητικού Συμβουλίου δεν αποδε¬ 
χθούν τον ορισμό τους μέσα σε 30 ημέρες από την επίδο¬ 
ση του σχετικού εγγράφου ή παραιτηθούν ή πεθάνουν ή 
αντικατασταθούν σύμφωνα με την παράγραφο 3 του πα¬ 
ρόντος άρθρου ή αν παραμείνουν κενές θέσεις μελών για 
οποιοδήποτε άλλο λόγο, το Διοικητικό Συμβούλιο μέχρι 
να οριστούν οι αντικαταστάτες τους λειτουργεί νόμιμα με 
την ελλιπή σύνθεσή του, που δεν μπορεί πάντως να είναι 
μικρότερη από τον αριθμό των μελών που χρειάζεται για 
την απαρτία. 

8) Νόμιμα επίσης λειτουργεί το Διοικητικό Συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής. 

Άρθρο 9ο 

Συγκρότηση-Συνεδριάσεις- Λήψη αποφάσεων 
Διοικητικού Συμβουλίου 

1) Το Δημοτικό Συμβούλιο του Δήμου Μουσούρων ορί¬ 
ζει από τα μέλη του Διοικητικού Συμβουλίου τον Πρόεδρο 
και τον Αντιπρόεδρό του. 

2) Το Διοικητικό Συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα όταν 
το απαιτούν οι υποθέσεις της επιχείρησης. 

3) Το διοικητικό συμβούλιο συγκαλείται από τον Πρόε- 
δροτου, ο οποίος είναι υποχρεωμένος νατό συγκαλεί και 
όταν το ζητήσει το ένα τρίτο των μελών αυτού, ή ο Δή¬ 
μαρχος ή το Δημοτικό Συμβούλιο. 

4) Το Διοικητικό Συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων μελών του είναι μεγαλύτερος από το μισό 
του νομίμου αριθμού των μελών του. Μέλος του Διοικητι¬ 
κού Συμβουλίου που απουσιάζει ή κωλύεται δεν μπορεί να 
αντιπροσωπευθεί από άλλον και αναπληρώνεται μόνο 
από το νόμιμο αναπληρωτή του. 

5) Οι αποφάσεις του Διοικητικού Συμβουλίου παίρνο- 
νται με απόλυτη πλειοψηφία των παρόντων και σε περί¬ 
πτωση ισοψηφίας η ψήφος του προέδρου θεωρείται δι¬ 
πλή. Η ψηφοφορία είναι φανερή, εκτός αν ζητηθεί από 
οποιοδήποτε μέλος να γίνει μυστική ψηφοφορία. 

6) Για τις αποφάσεις του Διοικητικού Συμβουλίου τηρού¬ 
νται πρακτικά σε ειδικό βιβλίο τα οποία υπογράφονται από 
τον πρόεδρο και τα μέλη του Διοικητικού Συμβουλίου. Τα 
πρακτικά τηρούνται από υπάλληλο της επιχείρησης που 
ορίζεται με απόφαση του Διοικητικού Συμβουλίου. 

7) Το Διοικητικό Συμβούλιο οφείλει να στέλνει χωρίς κα¬ 
θυστέρηση όλες τις αποφάσεις του στο δήμο. 

Άρθρο 10ο 

Αρμοδιότητες του Διοικητικού Συμβουλίου 

1) Το Διοικητικό Συμβούλιο είναι αρμόδιο για τη διοίκη¬ 
ση, εκπροσώπηση και διαχείριση της επιχείρησης σε όλες 
τις υποθέσεις αυτής, εκτός από τις περιπτώσεις που, σύμ¬ 
φωνα με τις διατάξεις του δημοτικού και κοινοτικού κώδι¬ 
κα ή του παρόντος καταστατικού, είναι αρμόδιο το Δημο¬ 
τικό Συμβούλιο του δήμου Μουσούρων. 

2) Ενδεικτικά αναφέρεται ότι το Διοικητικό Συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτεχνι- 
κό και αποφασίζει για όλες τις μεταβολές της υπηρεσια¬ 
κής του κατάστασης. 

β) Ψηφίζει τον προϋπολογισμό και εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

ε) Αποφασίζειτην αγορά καιτη μίσθωση ακινήτων και κι¬ 
νητών που είναι χρήσιμα στην επιχείρηση, και την εκποίη¬ 
ση καιεκμίσθωση ακινήτων και κινητών που ανήκουν στην 
επιχείρηση. 


στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειά τους να εκχωρεί το σύνολο ή μέρος από 
τις προσόδους της επιχείρησης και αποφασίζει την παρο¬ 
χή δικαιωμάτων υποθήκης καιπροσημειώσεως υποθήκης 
σε ακίνητά της 

η) γνωμοδοτεί σε όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου 

Άρθρο 11ο 

Ανάθεση αρμοδιοτήτων του Διοικητικού Συμβουλίου 

1) Για την αποτελεσματικότερη λειτουργία της επιχεί¬ 
ρησης το Διοικητικό Συμβούλιο μπορεί με απόφαση του 
να αναθέτει την άσκηση του συνόλου ή μέρους των αρ- 
μοδιοτήτωντου, εκτός απότις περιπτώσεις β, γ, ε καιζτης 
παραγράφου 2 του άρθρου 10 του παρόντος, στο πρόε¬ 
δρο του και σε άλλα όργανα της επιχείρησης, στο διευ¬ 
θυντή και τους υπεύθυνους των λειτουργικών μονάδων 
της επιχείρησης. 

2) Στη σχετική απόφαση πρέπει να αναφέρονται οι αρ¬ 
μοδιότητες που ανατίθενται, η διάρκεια για την οποία 
ανατίθενται (η οποία δεν μπορεί να υπερβαίνει τη διάρ¬ 
κεια της θητείας του ίδιου του Διοικητικού Συμβουλίου) 
και εκτός των άλλων εάν οι ανωτέρω (εφόσον ορισθούν 
δύο ή περισσότεροι) πρέπει να ενεργούν από κοινού ή εάν 
θα μπορούν να ενεργούν και χωριστά καθένας τους. 

Άρθρο 12ο 

Καθήκοντα Προέδρου και Αντιπροέδρου του 
Διοικητικού Συμβουλίου 

1) Ο πρόεδρος του Διοικητικού Συμβουλίου εκπροσω¬ 
πεί την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. Ο 
πρόεδρος μπορεί σε περίπτωση κινδύνου από αναβολή, 
χωρίς απόφαση του διοικητικού συμβουλίου, να εγείρει 
και ανακρούει αγωγές και να ασκεί ένδικα μέσα, να διορί¬ 
ζει πληρεξουσίους και να προβαίνει σε κάθε δικαστική ή 
εξώδικη πράξη που προστατεύει τα συμφέροντα της επι¬ 
χείρησης, οφείλει όμως να υποβάλει αμέσως τις πράξεις 
αυτές προς έγκριση στο Διοικητικό Συμβούλιο. Ο πρόε¬ 
δρος υπογράφειτα συμβόλαια της επιχείρησης. Επίσης ο 
πρόεδρος του Διοικητικού Συμβουλίου συγκαλεί τις συ¬ 
νεδριάσεις του Διοικητικού Συμβουλίου και προεδρεύει 
σ’ αυτές. 

2) Ο αντιπρόεδρος του Διοικητικού Συμβουλίου ανα¬ 
πληρώνει τον πρόεδρο στα καθήκοντά του, όταν αυτός 
απουσιάζει ή κωλύεται. 

Άρθρο 13ο 

Αποζημιώσεις προέδρου και αντιπροέδρου και μελών 
του Διοικητικού Συμβουλίου 

1) Στον πρόεδρο και τον αντιπρόεδρο του Διοικητικού 
Συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του Δημοτικού Συμβουλίου του δήμου, ύστε¬ 
ρα από πρόταση του Διοικητικού Συμβουλίου της επιχεί¬ 
ρησης. 

2) Με την ίδια διαδικασία μπορεί να καταβάλλεται απο¬ 
ζημίωση στα μέλη του Διοικητικού Συμβουλίου για τη συμ¬ 
μετοχή τους στις συνεδριάσεις του. 

Άρθρο 14ο 

Απασχόληση στην επιχείρηση των μελών του 
Διοικητικού Συμβουλίου 

1) Με απόφαση του Δημοτικού Συμβουλίου του δήμου 
Μουσούρων ύστερα από πρόταση του Διοικητικού Συμ¬ 
βουλίου της επιχείρησης, μπορεί να ορίζεται μερική ή 
πλήρης απασχόληση στην επιχείρηση με αμοιβή του ενός 
τετάρτου των μελών του Διοικητικού Συμβουλίου. Αν το 
1 /4 δεν είναι ακέραιος αριθμός, το κλάσμα που προκύπτει 
στρογγυλοποιείται προς τα πάνω. 

2) Στην απόφαση πρέπει να καθορίζονται τα μέλη που 
θα απασχοληθούν, οι αρμοδιότητές και η αμοιβή τους. 

Άρθρο 15ο 

Διευθυντής της επιχείρησης 

1) Με απόφαση του Διοικητικού Συμβουλίου της επιχεί¬ 
ρησης προσλαμβάνεται διευθυντής ή ορίζεται ως διευθυ¬ 
ντής ένα από τα μέλη του. 

2) Ο διευθυντής της επιχείρησης πρέπει να έχει τα προ¬ 
σόντα που καθορίζονται στον κανονισμό προσωπικού της 
επιχείρησης. 

3) Ο διευθυντής διευθύνει την επιχείρηση σύμφωνα με 
τις διατάξεις του νόμου, του καταστατικού αυτού, των κα¬ 
νονισμών της επιχείρησης και τις αποφάσεις του Διοικη¬ 
τικού Συμβουλίου της επιχείρησης ως και τις αποφάσεις 
του Δημοτικού Συμβουλίου στις περιπτώσεις που αυτό εί¬ 
ναι αρμόδιο. 

4) Με απόφαση του Διοικητικού Συμβουλίου μπορεί να 
μεταβιβάζεται στο διευθυντή η άσκηση του συνόλου ή μέ¬ 
ρους των αρμοδιοτήτων του, εκτός από τις περιπτώσεις 
β,γ,ε και ζ της παραγράφου 2 του άρθρου 10 του παρό¬ 
ντος, το άρθρο 11 του παρόντος καταστατικού, ως και αρ¬ 
μοδιότητες που αναφέρονται στην παράγραφο 1 του άρ¬ 
θρου 12 του παρόντος καταστατικού. 

ΚΕΦΑΛΑΙΟ Δ’ 

ΔΙΑΧΕΙΡΙΣΗ - ΤΑΜΕΙΑΚΗ ΥΠΗΡΕΣΙΑ - ΕΠΟΠΤΕΙΑ- 
ΚΑΝΟΝΙΣΜΟΙ - ΒΙΒΛΙΑ ΚΑΙ ΣΤΟΙΧΕΙΑ-ΑΠΟΓΡΑΦΗ 
ΠΕΡΙΟΥΣΙΑΣ - ΙΣΟΛΟΓΙΣΜΟΣ - ΕΚΘΕΣΗ ΠΕΠΡΑΓΜΕΝΩΝ 
- ΑΠΟΣΒΕΣΕΙΣ ΚΑΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 

Άρθρο 16ο 

Διαχειριστική περίοδος 

1) Η διαχειριστική περίοδοςτης επιχείρησης αρχίζει την 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

2) Κατ’ εξαίρεση η πρώτη διαχειριστική περίοδος θα αρ¬ 
χίζει από την ημέρα δημοσίευσης της συστατικής πράξης 
της επιχείρησης στην Εφημερίδα της Κυβερνήσεως και 
θα λήγει την 31η Δεκεμβρίου του έτους 2002. 

Αρθρο 17ο 
Γενική Διάταξη 

Κατά τα λοιπά για τα θέματα του Δ’ κεφαλαίου του παρό¬ 
ντος καταστατικού θα ισχύουν και θα εφαρμόζονται οι δια¬ 
τάξεις των άρθρων 280,281,282 και 283 του Π.Δ. 410/1995 
και οι διατάξεις του Π.Δ. 520/1988 και της με αριθ. 
25027/9.4.1984 απόφασης του Υπουργού Εσωτερικών. 


ΚΕΦΑΛΑΙΟΝ Ε' 

ΔΙΑΛΥΣΗ - ΕΚΚΑΘΑΡΙΣΗ ΚΑΙ ΑΝΑΒΙΩΣΗ ΤΗΣ 
ΕΠΙΧΕΙΡΗΣΗΣ 

Άρθρο 18ο 

Διάλυση της επιχείρησης 

Η επιχείρηση διαλύεται: 

1) Με απόφαση του Δημοτικού Συμβουλίου του Δήμου 
Μουσούρων, που λαμβάνεται με απόλυτη πλειοψηφία 
των μελών αυτού και πράξη του Γ ενικού Γ ραμματέα της 
Περιφέρειας. 

2) Όταν λήξει χωρίς να παραταθεί η διάρκεια της επι¬ 
χείρησης. 

3) Σε περίπτωση που η επιχείρηση κηρυχθεί σε κατά¬ 
σταση πτώχευσης. 

Άρθρο 19ο 

Εκκαθάριση της επιχείρησης 

1) Τη διάλυση της επιχείρησης ακολουθείτο στάδιο της 
εκκαθάρισης. 

2) Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που ορί¬ 
ζονται από το Δημοτικό Συμβούλιο του Δήμου Μουσού¬ 
ρων. 

3) Με τον ορισμό των εκκαθαριστών παύει αυτοδίκαια η 
εξουσία του Διοικητικού Συμβουλίου της επιχείρησης και 
τις αρμοδιότητές του ασκούν οι εκκαθαριστές, εκτός από 
τις αρμοδιότητες που θα αποφασίσει να κρατήσει το ίδιο 
το Δημοτικό Συμβούλιο. 

4) Επίσης με τον ορισμό των εκκαθαριστών παύει αυτο¬ 
δίκαια και η εξουσία των ελεγκτών. 

5) Οι εκκαθαριστές οφείλουν, μόλις αναλάβουν τα κα- 
θήκοντά τους, να ενεργήσουν απογραφή της περιουσίας 
της επιχείρησης και στη συνέχεια να διεκπεραιώσουντις 
εκκρεμείς υποθέσεις της, να εισπράξουν τις απαιτήσεις 
της, να ρευστοποιήσουν την περιουσία της, να εξοφλή¬ 
σουν τα χρέη αυτής, και να αποδώσουν στο Δήμο το τυ¬ 
χόν απομένον υπόλοιπο, ως και να συντάξουν τους σχετι¬ 
κούς λογαριασμούς για τη διενεργηθείσα εκκαθάριση. 

6) Οι λογαριασμοί της εκκαθάρισης εγκρίνονται από το 
Δημοτικό Συμβούλιο του Δήμου, το οποίο και αποφασίζει 
για την απαλλαγή ή όχι των εκκαθαριστών από κάθε ευ¬ 
θύνη. 

Άρθρο 20ο 

Αναβίωση της επιχείρησης 

4) Αν η διάλυση της επιχείρησης έγινε λόγω λήξης της 
διάρκειας αυτής ή λόγω πτώχευσης που όμως ανακλήθη¬ 
κε ή περατώθηκε με συμβιβασμό, τότε είναι δυνατή η ανα¬ 
βίωση της επιχείρησης με απόφαση του Δημοτικού Συμ¬ 
βουλίου του Δήμου Μουσούρων και πράξη του Γενικού 
Γ ραμματέα της Περιφέρειας. 

Άρθρο 21ο 
Τελικές διατάξεις 

Για κάθε θέμα που δεν ρυθμίζεται στο παρόν καταστα¬ 
τικό θα ισχύουν οι σχετικές διατάξεις του Δημοτικού και 
Κοινοτικού Κώδικα που θα ισχύουν κάθε φορά για τις αμι¬ 
γείς δημοτικές επιχειρήσεις (σήμερα άρθρα 277-284,287 
και 291 του Π.Δ. 410/1995),ως και οι σχετικές διατάξεις 
των σε εκτέλεση και κατ’ εξουσιοδότηση των άνω διατά- 

ξεωντου Δημοτικού και Κοινοτικού Κώδικα, διαταγμάτων 
και υπουργικών αποφάσεων που θα ισχύουν κάθε φορά 
(σήμερα Π.Δ. 520/1988 και απόφαση του Υπουργού Εσω¬ 
τερικών υπ’ αριθ. 25027/9.4.1984), και συμπληρωματικά 
και για κάθε θέμα που δεν ρυθμίζεται με τις προαναφερ- 
θείσες διατάξεις θα ισχύουν και θα εφαρμόζονται αναλο¬ 
γικά οι σχετικές διατάξεις της αστικής και εμπορικής νο¬ 
μοθεσίας. 

Η απόφαση αυτή προκαλεί δαπάνη σε βάρος του προϋ¬ 
πολογισμού του Δήμου Μουσούρων οικονομικού έτους 
ύψους 5.869,41 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Ιανουάριου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 2080 (2) 

Σύσταση και λειτουργία Διεύθυνσης Τουρισμού 
Περιφέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Π.Δ. 51/87 (ΦΕΚ 26/τ.Α./6.3.87) «Καθορισμός της 
Χώρας για το σχεδίασμά, προγραμματισμό και συντονι¬ 
σμό της Περιφερειακής ανάπτυξης». 

2. Το Ν. 1622/86 (ΦΕΚ 92/τ.Α/14.7.86) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προ¬ 
γραμματισμός». 

3. Το Ν. 1832/89 (ΦΕΚ 54/τ.Α/17.2.89) «Τροποποίηση και 
συμπλήρωση της νομοθεσίας για την Τοπική Αυτοδιοίκη¬ 
ση την αποκέντρωση και άλλες διατάξεις». 

4. Το Ν.2218/94 «Ίδρυση Νομαρχιακής Αυτοδιοίκησης 
και τροποποίηση διατάξεων για την Πρωτοβάθμια Αυτο¬ 
διοίκηση και Περιφέρεια όπως τροποποιήθηκε και συ¬ 
μπληρώθηκε μεταγενέστερα». 

5. Το Ν. 2503/1997 (ΦΕΚ 107/τ.Α./30.5.97) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα». 

6. Το Π.Δ. 313/2001 (ΦΕΚ 211/τ.Α/25.9.2001) «Μεταφο¬ 
ρά αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες». 

7. Την 14383/1.10.2001 απόφασή μας (ΦΕΚ 266/τ.Γ/ 
30.10.2001) «Διαπιστωτική πράξη αυτοδίκαιης απόσπα¬ 
σης προσωπικού Ε.Ο.Τ. στην Περιφέρεια Πελοποννή¬ 
σου». 

8. Την 17977/29.11.2001 απόφασή μας «Σύσταση και 
λειτουργία γραφείων Τουρισμού της Περιφέρειας Πελο¬ 
ποννήσου». 

9. Την 19607/20.12.2001 απόφασή μας (ΦΕΚ 1802/ 
τ.Β/31.12.2001) «Σύσταση και λειτουργία Δ/νσης Τουρι¬ 
σμού Περιφέρειας Πελοποννήσου», αποφασίζουμε: 

1. Ανακαλούμε την 17977/29.11.2001 απόφασή μας. 

2. Για την άσκηση των αρμοδιοτήτων του άρθρου 14 


Π.Δ. 313/2001 (ΦΕΚ 211/τ.Α/25.9.2001) και σε εφαρμογή 
του άρθρου 15του ιδίου Π.Δ. λειτουργούμε τη συσταθεί- 
σα με το Π.Δ. 313/2001 Δ/νση Τουρισμού Περιφέρειας 
Πελοποννήσου από 25/9/2001 της οποίας έδρα ορίζεται η 
Τρίπολη. 

Η Διεύθυνση Τουρισμού υπάγεται στη Γενική Διεύθυν¬ 
ση της Περιφέρειας Πελοποννήσου. Είναι αρμόδια για 
την άσκηση των αρμοδιοτήτων όπου μεταφέρθηκαν στις 
Περιφέρειες με το άρθρο 14 Π.Δ. 313/2001 και συγκρο¬ 
τείται από δύο Τμήματα και ένα Γραφείο Γραμματείας 
στην έδρα της Περιφέρειας και ασκεί τα καθήκοντα της 
Προϊσταμένης αρχής στα Γ ραφεία της που έχουν χωρική 
αρμοδιότητα τους Νομούς Αργολίδας, Κορινθίας, Λακω¬ 
νίας και Μεσσηνίας καθώς επίσης έχει αρμοδιότητα για 
αντιμετώπιση θεμάτων της έδρας ήτοι Ν. Αρκαδίας. 

Ειδικότερα η Διεύθυνση Τουρισμού Περιφέρειας Πελο¬ 
ποννήσου συγκροτείται ως κάτωθι: 

- Τμήμα Τουριστικών Εγκαταστάσεων και Επαγγελμά¬ 
των. 

- Τμήμα Επιθεωρήσεων, Ελέγχου και Τουριστικής Ανά¬ 
πτυξης. 

- Γ ραφείο Γ ραμματείας. 

- 4 Γραφεία Τουρισμού Νομών Αργολίδας, Κορινθίας, 
Λακωνίας και Μεσσηνίας με έδρα τις πόλεις Ναύπλιο, Κό¬ 
ρινθο, Σπάρτη και Καλαμάτα αντίστοιχα. 

3. Οι αρμοδιότητες Τμημάτων και Γραφείων είναι οι 
ακόλουθες: 

Α) Τμήμα Τ συριστικών Εγκαταστάσεων και Επαγγελμά¬ 
των 

- Στο Τμήμα Τουριστικών Εγκαταστάσεων ανήκει η αρ¬ 
μοδιότητα για την εποπτεία των κύριων και μη κύριων ξε¬ 
νοδοχειακών καταλυμάτων, των ξενώνων νεότητας, κα¬ 
θώς και των εγκαταστάσεων ειδικής τουριστικής υποδο¬ 
μής. 

- Η χορήγηση όλων των εγκρίσεων και αδειών, καθώς 
και του ειδικού σήματος λειτουργίας των ως άνω τουρι¬ 
στικών επιχειρήσεων με εξαίρεση την άδεια σκοπιμότη¬ 
τας, τις εγκρίσεις καταλληλότητας και αρχιτεκτονικών 
σχεδίων των εγκαταστάσεων ειδικής τουριστικής υποδο¬ 
μής, που ανήκει στο Υπουργείο Ανάπτυξης. 

- Η τήρηση μητρώου κατά κατηγορία τουριστικών κατα¬ 
λυμάτων και η άμεση ενημέρωση του Υπουργείου Ανά¬ 
πτυξης για κάθε εγγραφή στο μητρώο. 

- Η χορήγηση τίτλων σε ξενοδοχειακά καταλύ ματα και η 
επιβολή των προβλεπομένων από την κείμενη νομοθεσία 
διοικητικών κυρώσεων σε τουριστικές επιχειρήσεις κύ¬ 
ριων και μη κύριων ξενοδοχειακών καταλυμάτων, σε ξε¬ 
νώνες νεότητας και σε εγκαταστάσεις ειδικής τουριστι¬ 
κής υποδομής. 

- Η μέριμνα για τη βεβαίωση των διοικητικών προστίμων 
στην αρμόδια ΔΟΥ. 

- Η σύνταξη των υπηρεσιακών απόψεων για κάθε σχετι¬ 
κή με τα πάσης φύσεως τουριστικά καταλύματα δίκη, κα¬ 
θώς και κάθε άλλη απαραίτητη ενέργεια για την αντιμε¬ 
τώπιση των δικών. 

- Η σφράγιση κύριων και μη κύριων ξενοδοχειακών κα¬ 
ταλυμάτων, ξενώνων νεότητας και εγκαταστάσεων ειδι¬ 
κής τουριστικής υποδομής. 

- Στο Τμήμα Τουριστικών Επαγγελμάτων ανήκει η αρ- 

μοδιότητα για την εποπτεία των Τουριστικών Γραφείων, 
των Γ ραφείων ενοικιάσεως αυτοκινήτων, των τουριστι¬ 
κών καταστημάτων, καθώς και κάθε άλλου τουριστικού 
επαγγέλματος -με εξαίρεση τους ξεναγούς και διερμη¬ 
νείς, που ανήκουν στην αρμοδιότητα του ΕΟΤ. 

- Η χορήγηση όλων των εγκρίσεων και αδειών, καθώς 
και του ειδικού σήματος λειτουργίας των ως άνω τουρι¬ 
στικών επιχειρήσεων. 

- Η τήρηση μητρώου κατά κατηγορία τουριστικού επαγ¬ 
γέλματος και η άμεση ενημέρωση του Υπουργείου ανά¬ 
πτυξης για κάθε εγγραφή στο μητρώο. 

- Η χορήγηση διακριτικών τίτλων σε επιχείρηση τουρι¬ 
στικών επαγγελμάτων και η επιβολή των προβλεπομένων 
από την κείμενη νομοθεσία διοικητικών κυρώσεων. 

- Η μέριμνα για τη βεβαίωση των διοικητικών προστίμων 
στην αρμόδια ΔΟΥ. 

- Η σύνταξη των υπηρεσιακών απόψεων για κάθε σχετι¬ 
κή με τα τουριστικά επαγγέλματα δίκη, καθώς και κάθε 
άλλη απαραίτητη ενέργεια για την αντιμετώπιση των δι¬ 
κών. 

- Η σφράγιση επιχειρήσεων τουριστικών επαγγελμά¬ 
των, που λειτουργούν μέσα στα όρια της χωρικής αρμο¬ 
διότητας της Περιφέρειας. 

Β) Τμήμα Επιθεωρήσεων, Ελέγχου και Τουριστικής 
Ανάπτυξης 

Στο τμήμα Επιθεωρήσεων, Ελέγχου και Τουριστικής 
Ανάπτυξης ανήκουν οι εξής αρμοδιότητες: 

- Η διενέργεια επιθεωρήσεων και ελέγχων όλων των 
τουριστικών επιχειρήσεων, των τουριστικών λιμένων, 
τουριστικών τραίνων, των ιαματικών πηγών τουριστικής 
σημασίας καθώς και κάθε τουριστικού επαγγέλματος, 
αφενός μεν προς διαπίστωση της τήρησης των διατάξε¬ 
ων της τουριστικής και συναφούς νομοθεσίας, αφετέρου 
Δε προς διαπίστωση του λειτουργικού τους επιπέδου και 
της ποιότητας των παρεχομένων υπηρεσιών. 

- Η λήψη κάθε αναγκαίου προληπτικού και κατασταλτι¬ 
κού μέτρου. 

- Σύνταξη εμπεριστατωμένων εκθέσεων ελέγχου και η 
διαβίβαση αντιγράφου αυτών στο αρμόδιο Τμήμα της Δι¬ 
εύθυνσης Τουρισμού όπου έχει την έδρα της η επιχείρη¬ 
ση για την επιβολή των προβλεπομένων διοικητικών κυ¬ 
ρώσεων. 

- Η συγκέντρωση και κατάταξητωνπαραπόνωντωντου- 
ριστώντης ημεδαπής και της αλλοδαπής. 

- Η μελέτη και αξιολόγηση των ευ ρημάτων των ελέγχων, 
η προώθηση αρμοδίως των συμπερασμάτων και η εισή¬ 
γηση για τη λήψη των αναγκαίων μέτρων. 

- Η στήριξη και ο συντονισμός των Γ ραφείων Υποστήρι¬ 
ξης Τουρισμού που υπάγονται στην αρμοδιότητα της οι- 
κείς Διεύθυνσης Τουρισμού. 

- Η συλλογή και επεξεργασία πληροφοριών για τουρι¬ 
στικές επενδύσεις μέσα στα όρια της χωρικής αρμοδιό¬ 
τητας της Περιφέρειας και η ενημέρωση των ενδιαφερο¬ 
μένων σχετικά με τα κίνητρα που παρέχονται από την κεί¬ 
μενη νομοθεσία. 

- Η επισήμανση αντικινήτρων για τουριστικές επενδύ¬ 
σεις και η προώθηση σχετικών εισηγήσεων αρμοδίως. 

- Η συγκριτική μελέτη χρήσεων γής, η αξιολόγηση των χρή¬ 
σεων για τουριστικές επενδύσεις, η επισήμανση περιοχών 


ιδιαιτέρου κάλλους προς τουριστική αξιοποίηση και η τήρη¬ 
ση βάσης δεδομένων σχετικών στοιχείων για την περιφέρεια. 

- Έκδοση των προβλεπομένων ατομικών διοικητικών 
πράξεων για τα τουριστικά τρένα και τις ιαματικές πηγές. 

- Η συγκέντρωση στοιχείων επιχειρηματικών δραστη¬ 
ριοτήτων ή άλλων λειτουργιών που δυσχεραίνουν την 
τουριστική ανάπτυξη και η προώθηση αρμοδίως σχετικής 
εισήγησης για τη λήψη μέτρων. 

- Κάθε άλλη αρμοδιότητα που αφορά τον τουρισμό και 
δεν ανήκει στην αρμοδιότητα των λοιπών Τμημάτων. 

Δ) Γ ραφείο Γ ραμματείας 

Η πρωτοκόλληση και διακίνηση της αλληλογραφίας, η 
διεκπεραίωση των εγγράφων. Η επικύρωση αντιγράφων 
ή φωτοαντιγράφων οποιονδήποτε εγγράφων ή δικαιολο- 
γητικών που τηρούνται στο αρχείο ή επιδεικνύονται από 
ενδιαφερομένους και η βεβαίωση του γνήσιου της υπο¬ 
γραφής. Η μέριμνα για τη λειτουργία του τηλεφωνικού κέ¬ 
ντρου, των τηλετύπων και λοιπών μέσων επικοινωνίας. Η 
μέριμνα για την κίνηση των οχημάτων. 

Ε) 4 Γραφεία Υποστήριξης Τουρισμού Νομών Αργολί¬ 
δας, Κορινθίας, Λακωνίας και Μεσσηνίας 

Τα Γ ραφεία Υποστήριξης Τουρισμού έχουν τοπική αρ¬ 
μοδιότητα το νομό που βρίσκεται η έδρα τους και έχουν 
τις ακόλουθες αρμοδιότητες: 

- Παρέχουν όλες τις απαραίτητες οδηγίες, κατευθύνσεις 
και πληροφορίες σε τουριστικές επιχειρήσεις και σε 
ασκούντες τουριστικά επαγγέλματα, σχετικά με την έκδο¬ 
ση σήματος λειτουργίας, τις λοιπές απαιτούμενες διοικητι¬ 
κές άδειες και εγκρίσεις, την λειτουργία γενικά των επιχει¬ 
ρήσεων και την άσκηση τωντουριστικών επαγγελμάτων. 

- Παραλαμβάνουν τις σχετικές αιτήσεις των ενδιαφερομέ¬ 
νων και ύστερα από έλεγχο της πληρότητάς τους τις προω¬ 
θούν στην Διεύθυνση Τ ουρισμού για την έκδοση των σχετικών 
αδειών και εγκρίσεων. Ενημερώνουν τους ενδιαφερομένους 
για τα ελλείποντα δικαιολογητικά και στοιχεία και διαβιβάζουν 
σ’ αυτούς κάθε έγγραφο της ΔιεύθυνσηςΤουρισμού. 

- Διενεργούν Επιθεωρήσεις ή ελέγχους μετά από έγ¬ 
γραφη εντολή της Διεύθυνσης Τουρισμού. Ενημερώνουν 
τη Διεύθυνση Τουρισμού για κάθε θέμα που εμπίπτει στην 
αρμοδιότητά της και ζητούν την έγκριση για έλεγχο. 

- Παραλαμβάνουν τις υποβαλλόμενες εκθέσεις παρα¬ 
πόνων των πολιτών και τις διαβιβάζουν στο αρμόδιο Τμή- 
μα της Διεύθυνσης Τουρισμού. 

- Ασκούν οποιαδήποτε άλλη αρμοδιότητα που τους ανα¬ 
τίθεται με απόφαση του Γ εν. Γ ραμματέα Περιφέρειας. 

4. α) Στη Διεύθυνση Τουρισμού Περιφέρειας Πελοπον- 
νήσου προϊσταται υπάλληλος του κλάδου ΠΕ Διοικητι- 
κού-Οικονομικού, ή ΠΕ Μηχανικών ή ΠΕ Πληροφορικής 
β) Σε κάθε Τμήμα της Δ/νσης Τουρισμού προϊ'σταται 
υπάλληλοςτου κλάδου ΠΕΔιοικητικού-Οικονομικούή ΠΕ 
Μηχανικών ή ΠΕ Πληροφορικής και αν δεν υπάρχουν 
υπάλληλοι των κλάδων αυτών, υπάλληλοςτου κλάδου ΤΕ 
Διοικητικού - Λογιστικού ή ΤΕ Πληροφορικής ή ΤΕ Τουρι¬ 
στικών Επαγγελμάτων, γ) Στα Γραφεία Υποστήριξης Του¬ 
ρισμού ορίζεται προϊστάμενος υπάλληλος του κλάδου 
ΠΕ Διοικητικού - Οικονομικού ή ΠΕ Μηχανικών και αν δεν 
υπάρχουν υπάλληλοι των κλάδων αυτών, υπάλληλοςτου 
κλάδου ΤΕ Διοικητικού - Λογιστικού ή ΤΕ Πληροφορικής 
ή ΤΕ Τουριστικών Επαγγελμάτων και εν ελλείψει τούτων 
υπάλληλος του κλάδου ΔΕ Διοικητικών Γραμματέων 

εφαρμοζόμενων κατά τα λοιπά των διατάξεων του Ν. 
2683/99 όπως κάθε φορά ισχύει. 

5. Οι αρμοδιότητες του Γραφείου Τουρισμού Νομού 
Αργολίδας προσωρινά και μέχρις της στελέχωσης του 
συγκεκριμένου Γραφείου θα ασκούνται από τη Διεύθυν¬ 
ση Τουρισμού Περιφέρειας Πελοποννήσου. 

6. Οι μεταβιβασθείσες με το Π.Δ. 313/2001 αρμοδιότη¬ 
τες ανήκουν στο Γενικό Γραμματέα Περιφέρειας Πελο¬ 
ποννήσου ο οποίος με απόφασή του δύναται να εξουσιο¬ 
δοτεί τα όργανα που θα τις ασκούν «Με εντολή του». 


7. Η 19607/20.12.2001 (ΦΕΚ 1802/τ.Β/31.12.2001) από¬ 
φασή μας καταργείται. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Τρίπολη, 7 Φεβρουάριου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




